Chah jied Symbood Lamphang u Timothy, chah kyntait ka wi ka vote – Wyrta
Chah jied Symbood Lamphang u Timothy, chah kyntait ka wi ka vote
Shillong: U MLA ka NPP na Resubelpara, u Timothy D Shira da chah jied u kam u Symbood Lamphang (Deputy Speaker) ka yung dorbar wa chiphaw deiwa pynrem ya u kyrtong ka liang pyrchah ka Congress u David Nongrum ha ka yajied kawa man ynne ka sngi ha yung dorbar.
U Timothy u kyrtong ka liangsynchaar ka Meghalaya Democratic Alliance (MDA) da yoh u 36 vote katwa u David Nongrum ka liangpyrchah da yoh u 20 vote wa ka wi ka vote da chah kyntait noh ko.
Katwa ka liang pyrchah em du ka Congress 20 ngut wa 2 ngut ki MLA kiwa chong pyrdi ym em kyrchaan ki ya uwon uwon leh, wei kini kynthup ki ya u SK Sunn MLA samen na Mawphlang wa u MLA ka KHNAM na Shillong North, u Adelbert Nongrum.
U Timothy toh u dkhot wa da tymmen dooh tam napyrdi waroh ha kani ka kynti uwa da kynjoh cha ka 70 snem tam.
Da khut ya oo kam u warep neibhah wa da ieh u yei kaam sorkar ha u snem 1976 wei da psiah u cha ka saiñ hima nadooh u snem 1978. Nalor kam uwa rep da chakri paidbah u hadooh wa da chah jied u boonsien kam u MLA hanlada chah rem u boonsien.
Hawa klam u hadien wa dhah jied hapoh ka yung dorbar, u Timothy da ong u wa nadooh wa psiah cha ka kaam saiñ pyrthai um jooh chong ngiah u hanlada rem u leh neibhah em bait ka rai kut wow pynrem ya kiwi ki kyrtong wei ini da man sakhiat ko.
Neidaw wa sih chiboon tylli ki Transformer dooh bordiñ khari khari ha kylleiñ ka jylla
Da khlaad u E. Restwell Tariang
Hadooh T. 20 lak pynyang ka sorkar ha ki DC wow pynbiang hawa ktah ki bor rymaw
Wan yachem u Aditya Prasad ya kiwa ha yung kiwa chah kset ha krem mooyong ha Ksan
Da pynlait ya u khoo rachon neibynta u April 2020